Գրիգորյանը նշել է, որ հայաստանյան պատվիրակությունն անցած շաբաթավերջին Արցախում ծանոթացել է առաջնագծում տիրող իրավիճակին։ «Անցյալ շաբաթավերջ վարչապետ Նիկոլ Փաշինյանի գլխավորությամբ Հայաստանից պատվիրակություն էր մեկնել Արցախ՝ նպատակներից մեկը նաև առաջնագծում իրավիճակին ծանոթանալն էր։ Հանդիպում ենք ունեցել Պաշտպանության բանակի հրամանատարության հետ, ներկայացրել են ընդհանուր վիճակը։ Կարելի է ասել՝ մնացած ժամանակների հետ համեմատ շատ բաներով չի տարբերվում։ Ադրբեջանը շարունակում է շարժ կատարել առաջին գծում, որը, կարելի է ասել, ամբողջովին հետևում է Պաշտպանության բանակը, որպեսզի հանկարծ թույլ չտան այնպիսի գործողություններ, որոնք կարող են հանգեցնել լայնածավալ գործողությունների։ Ընդհանուր առմամբ լարվածությունն ինչպես կա, այդ ձև է, նախկին ժամանակների հետ համեմատ որոշակի չափով ավելացել է, անհանգստություն ունենք։ Բայց ընդհանուր առմամբ կարելի է ասել, որ Պաշտպանության բանակը վերահսկում է վիճակը, և կարելի է ասել, որ Պաշտպանության բանակն իր առջև դրված ցանկացած գործողություն, ցանկացած խնդիր պատրաստ է կատարել», - ասել է ԱԽ քարտուղարը։